Boeing tõmbab õnnetuslennukite tootmist koomale
Lennukitootja Boeingu teade, et ettevõte vähendab lennukimargi 737 tootmist, andis löögi ettevõtte tarnijatele, sel ajal kui ettevõtte Euroopa konkurendi Airbusi aktsia tõusis, kirjutas Reuters.
Boeing teatas reede õhtul, et kavatseb margi 737 tootmist ligikaudu 20 protsendi võrra koomale tõmmata pärast kahte hukkunutega lennuõnnetust. Tootmise vähendamine viitab, et ettevõte ei looda ametivõimudelt niipea uut lennuluba saada.
Boeingu otsus kukutas 1–2,5 protsendi võrra teiste ettevõttega seotud firmade aktsiaid – Meggitt, Melrose ja Safran.
Boeingu hittmudeli 737 lendamine peatati pärast 10. märtsil toimunud õnnetust, kus Ethiopian Airlinesi lennuk kukkus alla 157 inimesega pardal.
Boeing vähendab tootmist 42 lennukile kuus senise 52 pealt alates aprilli keskelt, teatas ettevõte lõpptähtaega paika panemata.
Investeerimispanga Cowen hinnangul on toodangumahu vähendamine hea otsus.